AAV อึด ทน นาน
ประเด็นของหุ้น AAV เป็นอะไรที่ต้องใช้เซนต์ส่วนตัวในการลงทุนล้วนๆ เพราะอาจารย์ยังเชื่อคำพูดที่ว่า ซื้อหุ้นสายการบินมีแต่ “เจ๊งกับเจ๊ง” จึงไม่เคยให้น้ำหนักไปที่หุ้นเหล่านี้เลยสักครั้ง ถึงแม้จะมีบางช่วงที่หุ้นสายการบินจะทำกำไรได้อย่างโดดเด่น แต่ก็เป็นแค่ช่วงระยะเวลาสั้นๆ ไม่ใช่การเติบโตอย่างยั่งยืนแต่อย่างใด
9 ม.ค. 2559

สภาแมงเม่า: ดร.สมชาย
 
คุณประสงค์ จากประชาชื่น กรุงเทพฯ พูดถึงสถานการณ์ของหุ้น AAV หรือบริษัท เอเชีย เอวิเอชั่น จำกัด (มหาชน) มีประเด็นที่ชวนให้ติดตามหลายเรื่องด้วยกัน และในแต่ละเรื่องก็มีข้อเท็จจริงที่นักลงทุนต้องวิเคราะห์ตลอดเวลาด้วยเช่นกัน แต่มีสิ่งหนึ่งที่ผมรู้สึกได้ทันทีคือ หุ้นตัวนี้แข็งแกร่งมากๆ โดยเฉพาะเหตุการณ์ในช่วง 2 ปีที่ผ่านมาเต็มไปด้วยความไม่แน่นอนในการลงทุน แต่หุ้นสายการบินรายนี้กลับยืนเกาะฐาน 4-5 บาทได้อย่างเหนี่ยวแน่น ขณะที่หุ้นบลูชิบตัวอื่นๆ กลับอ่อนตัวลงอย่างฮวบฮาบ มันทำให้ผมลืมคำตักเตือนที่ว่า ซื้อหุ้นสายการบินมีแต่ “เจ๊งกับเจ๊ง” ไปเลยในทันที เพราะหุ้นตัวนี้ไม่เป็นเหมือนกับที่คนเขาพูดกัน จึงอยากให้อาจารย์ช่วยวิเคราะห์สถานการณ์ของหุ้นตัวนี้แบบหยาบๆ เพื่อเป็นข้อมูลประกอบการลงทุนด้วยครับ
 
ประเด็นของหุ้น AAV หรือ บริษัท เอเชีย เอวิเอชั่น จำกัด (มหาชน) เป็นอะไรที่ต้องใช้เซนต์ส่วนตัวในการลงทุนล้วนๆ เพราะอาจารย์ยังเชื่อคำพูดที่ว่า ซื้อหุ้นสายการบินมีแต่ “เจ๊งกับเจ๊ง” จึงไม่เคยให้น้ำหนักไปที่หุ้นเหล่านี้เลยสักครั้ง ถึงแม้จะมีบางช่วงที่หุ้นสายการบินจะทำกำไรได้อย่างโดดเด่น แต่ก็เป็นแค่ช่วงระยะเวลาสั้นๆ ไม่ใช่การเติบโตอย่างยั่งยืนแต่อย่างใด
ข้อมูลดังกล่าวถูกซับพอร์ตด้วยข้อมูลสำคัญทางการเงินด้านล่าง ซึ่งเป็นการรายงานตัวเลขให้นักลงทุนทั่วไปได้ทราบว่า บางปีกำไรได้อย่างหวือหวา แต่ในบางปีก็ทำกำไรได้แย่มากๆ จึงต้องวิเคราะห์สถานการณ์ในแต่ละช่วงเอื้อต่อธุรกิจสายการบินขนาดไหน?
 
หน่วย: ล้านบาท
 
โดยสิ่งที่พบล่าสุดคือ ในปัจจุบัน AAV เป็นสายการบินต้นทุนต่ำที่มาแรงแซงทางโค้ง ชนิดที่คู่แข่งรายอื่นๆ เทียบกันไม่ติดกันเลยทีเดียว ซึ่งตัวอาจารย์เข้าใจว่า ทั้งหมดเป็นผลมาจากแผนการตลาดค่อนข้างดี และมีการบริหารจัดการต้นทุนได้อย่างยอดเยี่ยม แต่สิ่งหนึ่งที่น่าเป็นห่วงก็คือ หากการแข่งขันยังรุนแรงแบบนี้ต่อไปเรื่อยๆ รับรองว่า สายการบินแห่งนี้ก็คงเจ๊งเหมือนรายก่อนๆ
วันนี้ถึงต้องมองกันที่ความเป็นจริง AAV เป็นหุ้นที่น่าลงทุนจริงไหม?
หรือเพียงเพราะเห็นราคาหุ้น AAV ยืนระยะได้ดีกว่าหุ้นตัวอื่น เลยคิดไปว่า หุ้นจะกระชากขึ้นอย่างร้อนแรงนั้น ขอให้ย้อนกลับไปดูการเคลื่อนไหวในปี 55 ซึ่งเป็นช่วงพีคของผลประกอบการ ต่อจากนั้นดูการทิ้งตัวลงอย่างรวดเร็วในปี 56 ซึ่งเป็นผลมาจากผลประกอบการเริ่มแย่ลง นักลงทุนจะเข้าใจได้ทันทีว่า “อึด ทน นาน” เพิ่งจะเกิดขึ้นในช่วง 2 ปีมานี้เองนะครับ
วันนี้ถึงต้องวิเคราะห์กันอีกทีหนึ่งว่า ซื้อหุ้นเพื่อเอากำไร หรือ ซื้อหุ้นเพื่อถือนานๆ เพราะทั้ง 2 แนวทางให้ผลตอบแทนที่ต่างกันมากๆ
…

 
กราฟประกอบคอลัมน์: Aspen, ราคาปิด ณ วันที่ 8 ม.ค.59